EASTWต้นทุนขึ้น10%สู้แล้งปี’54
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ปีนี้ฝนตกน้อยต้องปั่นไฟผันน้ำกำไรกระฉูดไตรมาส2ดันทั้งปีฉิวโพสต์ทูเดย์ — EASTW ห่วงฝนตกน้อย ปีหน้าปริมาณสำรองน้ำต่ำกว่าค่าเฉลี่ย ต้องผันน้ำจากแหล่งสำรอง กระทบต้นทุนบริษัทเพิ่มขึ้น 10% ไตรมาส 2 กำไรกระฉูด ปรับเป้าผลงานทั้งปีโต 12%
นายประพันธ์ อัศวอารี กรรมการผู้อำนวยการใหญ่ บริษัท จัดการและพัฒนาทรัพยากรน้ำภาคตะวันออก (EASTW) เปิดเผยว่า เป็นห่วงปริมาณการใช้น้ำในปีหน้า เพราะปัจจุบันฝนตกน้อยกว่าปีก่อน จนเกรงว่าจะไม่เพียงพอต่อความต้องการ 
ทั้งนี้ บริษัทจะต้องหาที่ผันน้ำหรือแหล่งน้ำสำรองเพื่อสูบส่งน้ำเพิ่มจาก 4 แห่ง คือ คลองประแสร์ คลองหนองปลาไหล แม่น้ำระยอง และแม่น้ำบางปะกง
“การหาที่สำรองน้ำเพิ่มจะทำให้ต้นทุนบริษัทเพิ่มขึ้นอีก 10% ของต้นทุนโดยรวม และซึ่งส่วนใหญ่มาจากต้นทุนค่าไฟฟ้า เพราะแหล่งน้ำสำรองบางแห่งบริษัทไม่มีต้นทุนค่าน้ำดิบ ซึ่งปัจจุบันสัดส่วนต้นทุน แบ่งเป็น ค่าไฟฟ้า 31% ค่าเสื่อมราคา 36 % น้ำดิบ 19% และอื่นๆ” 
สำหรับปีนี้ไม่ห่วงภัยแล้งแล้ว เนื่องจากระดับน้ำที่สำรองไว้ถือว่าสูงสุดในรอบ 8 ปี ที่ 250260 ล้านลูกบาศก์เมตร ถึงแม้ว่าสิ้นเดือน พ.ค. ปริมาณสำรองจะลดเหลือ 165 ล้านลูกบาศก์เมตร แต่ถือเป็นระดับทรงตัวและเพียงพอต่อการใช้งานถึงปลายปีนี้ สำหรับระดับน้ำที่สำรองเพียงพอถึงปีหน้า บริษัทต้องเก็บกักน้ำให้ได้ถึง 230 ล้านลูกบาศก์เมตร
“ปีนี้ที่บริษัทมีน้ำสำรองเพียงพอ เพราะเรามีประสบการณ์การขาดแคลนน้ำมาแล้ว และเห็นว่าปีนี้จะแล้งมาก จึงได้ปรับกลยุทธ์ปรับเกณฑ์เฝ้าจุดระวังตั้งแต่ต้นปีที่ผ่านมา เพื่อต้องดำเนินการแก้ไขปัญหาให้มีปริมาณน้ำกักเก็บเพียงพอต่อภัยแล้งเป็นที่ 160 ล้านลูกบาศก์เมตร จากเดิมที่กำหนดจุดเฝ้าระวังที่ 100 ล้านลูกบาศก์เมตรเท่านั้น ซึ่งทำให้บริษัทสามารถเตรียมแผนการรองรับปัญหาล่วงหน้าได้” นายประพันธ์ กล่าว
ด้านผลการดำเนินงานในปีนี้ นายประพันธ์ กล่าวว่า หลังจบไตรมาส 2 บริษัทเตรียมปรับเป้ารายได้เป็นโตจากปีก่อน 12% ที่ 2,878 ล้านบาท จากเดิมตั้งเป้าเพียง 810% จากปีก่อน เนื่องจากเห็นปริมาณการขายน้ำดิบขยายตัวมาก โดยคาดว่าจะเพิ่มเป็น 239 ล้านลูกบาศก์เมตร เทียบปีก่อนที่ 221 ล้านลูกบาศ์กเมตร ซึ่งหลักๆ มาจากการใช้น้ำเพิ่มของอุตสาห กรรมปิโตรเคมี
นอกจากนี้ คาดว่ารายได้และกำไรไตรมาส 2 จะเติบโตแบบก้าวกระโดดจากไตรมาสแรกที่รายได้ 768 ล้านบาท และกำไร 241 ล้านบาท เนื่องจากไตรมาสนี้มีการบันทึกรายได้จากโครงการประแสร์มูลค่างาน 1,677 ล้านบาท จะมีการบันทึกส่วนต่างค่าใช้จ่าย 60 ล้านบาท ซึ่งบริษัทได้ออกค่าใช้จ่ายไปก่อนและเพิ่งได้รับเงินจากส่งมอบงานให้กรมชลประทานเมื่อวันที่ 8 เม.ย.ที่ผ่านมา
นายประพันธ์ กล่าวอีกว่า ในช่วงนี้และปีหน้าจะลงทุนในโครงการต่อเนื่องจากโครงการประแสร์เป็นส่วนใหญ่ ใช้เงินลงทุนประมาณ 2,100 ล้านบาท โดยโครงการวางท่อหนองปลาไหลเส้นที่ 3 จะมีโอกาสเสร็จเร็วกว่ากำหนดในปี 2555 มาเป็นปี 2554 จะทำให้ความสามารถส่งน้ำดิบมีประสิทธิ ภาพดีขึ้น ซึ่งโครงการดังกล่าวจะทำให้สามารถในการส่งน้ำเพิ่มอีก 7080 ล้านลูกบาศก์เมตร จากปัจจุบันอยู่ที่ 233 ล้านลูกบาศก์เมตร
สำหรับในปี 25552557 บริษัทคาดว่าจะใช้เงินลงทุนราว 1,000 ล้านบาท เพื่อรองรับการปรับปรุงระบบท่อขนส่งน้ำ และก่อสร้างสระสำรอง 
นอกจากนี้ บริษัทกำลังศึกษาร่วมกับบริษัทลูกของบริษัท ผลิตไฟฟ้า (EGCO) เพื่อลงทุนในโครงการโรงไฟฟ้าขนาดเล็กทั้งในและต่างประเทศ คาดว่าจะข้อสรุปและลงทุนภายในปีนี้ ซึ่งจะช่วยทำให้ผลประกอบการบริษัทเพิ่มขึ้นในอนาคต